Martinus Veltman
Martinus Veltman var en hollandsk teoretisk fysiker; professor ved Utrecht Universitet 1966-1981, derefter ved University of Michigan, Ann Arbor, USA.
Veltman var især kendt for sit arbejde med at udvikle gaugeteorier i partikelfysikken (se elementarpartikler). Sammen med Gerardus 't Hooft udviklede han teorier for den svage vekselvirknings kvantestruktur. De to fysikere fik nobelprisen i fysik i 1999 for dette arbejde.